તલ્હા સઈદનો એક એવો વિડીયો સામે આવ્યો છે જેમાં તે ભીડને દાઉદ ઈબ્રાહીમનું નામ લઈને આતંકવાદ માટે ઉક્સાવી રહ્યો છે. વિડીયો ૫ ફેબ્રુઆરીએ શૂટ કરવામાં આવ્યો હતો. આ દિવસને પાકિસ્તાનમાં ‘કાશ્મીર દિવસ’ તરીકે મનાવવામાં આવે છે. વિડીયોમાં તલ્હા સમર્થકોને પૂછે છે કે, શું તે ડોક્ટર, પોલીસ કે જજ બનવા ઈચ્છે છે? ભીડનો જવાબ ‘ના’ માં આવે છે. ત્યારબાદ તલ્હા પૂછે છે કે, લોકો દાઉદ અને બુરહાની વાની જેવા બનવા ઈચ્છે છે તો ભીડ બુમો પાડીને હા માં જવાબ આપે છે.